### Beslutning

Andreas Petersen og Aksel Overgaard kunne tiltræde indstillingen i overensstemmelse med Magistratens anbefaling.
 Karsten Christiansen og Gert Olsen kunne tiltræde indstillingen med bemærkning om, at det er usikkert, hvilken betydning vægtningen af priskriteriet får for projektets økonomi.
 Jeppe Kristiansen og Boris Lund tog forbehold for projektets totaløkonomi.
 Sys Kristiansen var forhindret i at deltage i udvalgets behandling af sagen.

Godkendelse af udbudsform, økonomisk ramme og finansiering for bygning i [adresse], der bl.a. skal huse ca. 950 arbejdspladser.

### Resumé

Som en vigtig del af den samlede helhedsplan for [adresse] og [adresse] har Byrådet tidligere besluttet at opføre en ny bygning i området.
 Visionen er, at bygningen skal være den første nye, større bygning i området, som herved er med til at kickstarte udviklingen og omdannelsen af [adresse] og [adresse].
 Projektet gennemføres som et OPP-projekt med offentlig finansiering (OPS). Begrundelsen herfor er især, at der har været en meget lille interesse for privat finansiering, og at offentlig finansiering har en betydelig lavere rente end privat finansiering. Den offentlige finansiering forudsættes tilvejebragt ved en finansiel leasingmodel med [adresse] som aftalepart.
 Bygningen skal indeholde i alt ca. 950 kommunale arbejdspladser til hovedsageligt Teknik og Miljø samt Sociale Forhold og Beskæftigelse. Herudover vil [adresse] 30 arbejdspladser blive en del af de nye kontorarealer samtidig med, at bygningen skal indeholde ca. 2.000 m² udadvendte og/eller kommercielle funktioner.
 Bygningen planlægges at kunne være klar til indflytning ultimo 2018.
 Kommunens udgift til egne aktiviteter i projektet er opgjort til 559 mio. kr. Hertil kommer ca. 52 mio. kr. til de udadvendte funktioner og politiets lokaler. Projektets samlede udgift er således opgjort til 611 mio. kr.
 Finansieringen af de udadvendte funktioner forudsættes tilvejebragt gennem lejeindtægter/salg som ejerlejligheder.   Finansieringen gennem leasing indebærer med det forudsatte renteniveau en årlig ydelse på knap 20 mio. kr. Med de forudsatte opsigelser af lejemål og ejendomssalg vil der kunne opnås balance mellem leasingydelser og de besparelser i form af ejendomssalg, lejebesparelser og energibesparelser, der kan anvises.
 Finansieringen betyder at der er tale om en afvigelse af principperne om driftsfinansieret anlægsinvesteringer i [adresse] økonomiske politik (normalt 3% i rente og fuldt afskrevet over 30 år). Det begrundes i dette særlige tilfælde med, at byggeriet opføres som et vigtigt element i Helhedsplanen, og at der gennem OPS-samarbejdet vil blive sikret et højt vedligeholdelsesniveau, der berettiger indregning af restværdi.
 Der er en likviditetsudfordring, som vurderes at kunne håndteres.

### Indstilling

At 1) Byrådet tiltræder, at bygningen i [adresse] udbydes som OPS-projekt på baggrund af resultaterne af den konkurrenceprægede dialog, jf. bilag 3.
 At 2) Byrådet tiltræder at projektet finansieres via leasing som beskrevet i indstillingen og på grundlag af den finansiering, som er anvist fra eksterne lejemål mv., og indregning af restværdi.
 At 3) Byrådet tiltræder, at deponeringsforpligtigelsen finansieres af kommunekassen og dermed formindsker Aarhus Kommunes likviditet. [adresse] (gen-)ansøger Økonomi- og Indenrigsministeriet om hel eller delvis fritagelse for deponeringsforpligtigelsen, jf. afsnit 7.
 At 4) Byrådet tiltræder, at den samlede økonomiske anlægsramme udgør 611 mio. kr. Byrådsindstilling om kontraktindgåelse og anlægsbevilling forventes fremsendt i oktober 2015.

### Sagens forløb

01-06-2015 Magistraten
Fremsendes til [adresse] Byråd med bemærkning, at Magistraten i mødet den 1. juni 2015 anbefaler, at byrådet tiltræder Borgmesterens Afdelings og Magistratsafdelingen for Teknik og Miljøs indstilling af 27. maj 2015.

 Rådmand Jannie Jensen tog forbehold.

 Sys Kristiansen var forhindret i at deltage i sagens behandling.
 03-06-2015 [adresse]
Fremsendes til Teknisk Udvalg til behandling i henhold til beslutning i byrådets møde den 3. og 4. juni 2015
 15-06-2015 Teknisk Udvalg
Andreas Petersen og Aksel Overgaard kunne tiltræde indstillingen i overensstemmelse med Magistratens anbefaling.
 Karsten Christiansen og Gert Olsen kunne tiltræde indstillingen med bemærkning om, at det er usikkert, hvilken betydning vægtningen af priskriteriet får for projektets økonomi.
 Jeppe Kristiansen og Boris Lund tog forbehold for projektets totaløkonomi.
 Sys Kristiansen var forhindret i at deltage i udvalgets behandling af sagen.
 17-06-2015 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 17. juni 2015 har vedtaget Magistratens foranstående indstilling af 1. juni 2015. Venstre med bemærkning om, at vægtningen af prisen i udbuddet burde have været højere for at sikre større priskonkurrence.
 Liberal Alliances byrådsgruppe kunne ikke tiltræde indstillingen.